wickkiey/tamil-wikipedia-markdown huggingface dataset:
# மூத்த குடிமக்கள்

மக்களை வயது மூப்பின் அடிப்படையில் **மூத்த குடிமக்கள்** (Senior citizens) என வகைப்படுத்துகின்றனர். மூத்தகுடி மக்களுக்கான வயது கணக்கீடு செய்வதில் நாட்டிற்கு நாடு வேறுபாடு உள்ளது. மூத்தகுடி மக்களின் நலன்களுக்காக பல நாடுகள் ஓய்வூதியம், மருத்துவம், முதியோர் உறைவிடம், வரிச்சலுகைகள், பயணக்கட்டணச் சலுகை, சமூகப்பாதுகாப்பு போன்ற பல்வகையான சலுகைகள் வழங்கப்படுகின்றது. மூத்தகுடி மக்களின் நலனை பேணுவதின் முக்கியத்துவத்தை வலியுறுத்தி, ஒவ்வொரு ஆண்டும் அக்டோபர் 1 -ஆம் நாள் ”சர்வதேச மூத்தகுடி மக்கள் தினம்” உலகம் முழுவதும் கொண்டாப்படுகிறது. மூத்தகுடி மக்களான பெற்றோர்களின் நலன்களை காத்திட, இந்திய நடுவன் அரசும் மாநில அரசுகளைகளும் பல்வேறு சட்டங்களை கொண்டுவந்துள்ளது.  
.  

## இந்தியாவில் மூத்த குடிமக்களுக்கான வயது கணக்கீடு
இந்தியாவில் அறுபது வயதிற்கு மேற்பட்டவர்களை மூத்த குடிமக்கள் எனக் கணக்கீடு செய்துள்ளனர். ஆனால் சில இனங்களில் சலுகைகள் வழங்கும் போது ஆண், பெண் மூத்தகுடி மக்களுக்கான வயது வரம்பு வேறுபடுகிறது.  

## இந்தியாவில் மூத்த குடிமக்களுக்கான சலுகைகள்
இந்தியாவில் மூத்த குடிமக்களுக்கு மாநில மற்றும் ஒன்றிய அரசுகள் பலதுறைகள் வாயிலாக பல்வேறு சலுகைகள் வழங்கி வருகிறது. ஆனால் சில இனங்களில் சலுகைகள் வழங்கும் போது ஆண், பெண் மூத்தகுடி மக்களுக்கான வயது வரம்பு வேறுபடுகிறது.  
- ஆதரவற்ற மூத்த குடிமக்களுக்கு தமிழ்நாடு அரசு மாதாந்திர ஓய்வூதியமாக ரூபாய் ஆயிரம் வழங்குகிறது.
- ஆதரவற்ற மூத்த குடிமக்களின் குடும்ப அட்டைகளுக்கு ரேசன் கடைகளில் மாதா மாதம் 10 கிலோ அரிசியும், பொங்கலுக்கு இலவச வேட்டி சேலைகளும் வழங்கும் திட்டமுள்ளது.
- ரூபாய் இரண்டரை இலட்சம் வரை ஆண்டு வருவாய் ஈட்டும் மூத்தகுடி மக்கள் வருமானவரி செலுத்தத் தேவையில்லை. எண்பது வயதுக்கு மேற்பட்ட மிக மூத்த குடிமக்கள் (Super Senior Citizens), ஐந்து இலட்சம் வரையிலான ஆண்டு வருவாய்க்கு வருமான வரி செலுத்த தேவையில்லை.
- ஆதரவற்ற மூத்த குடிமக்களுக்கு அரசு இலவச மருத்துவ காப்பீட்டுத் திட்டத்தின் மூலம் மருத்துவ சிகிச்சை வழங்குகிறது.
- இரயில் வண்டியில் பயணிக்கும் மூத்தகுடி ஆண் பயணிகளுக்கு, பயணக்கட்டணத்தில் நாற்பது விழுக்காடும், மூத்தகுடி பெண் பயணிகளுக்கு ஐம்பது விழுக்காடும் கட்டணச் சலுகை வழங்குகிறது இந்தியன் இரயில்வே துறை.
- மூத்த குடிமக்களின் அவசர உதவிக்கென இருபத்தி நாலு மணி நேரமும் செயல்படும் கட்டணமில்லா அழைப்புடன் கூடிய தனி தொலைதொடர்பு எண்கள் 1800-180-1253. 1800 – 180- 1253 மற்றும் 1298 இந்தியா முழுவதும் செயல்படுகிறது. இந்த எண் மூலம் தொடர்பு கொண்டால், உரிய அரசு ஊழியர்கள் மற்றும் அரசுசாரா தொண்டு நிறுவன ஊழியர்கள், மூத்த குடிமக்களின் அவசர உதவிக்கு வருவார்கள்.
- அரசு பொதுத்துறையில் இயங்கும் உள்நாட்டு இந்திய விமானங்களில் பயணிக்கும் 65 வயது நிரம்பிய ஆண்களுக்கும், 63 வயது நிரம்பிய பெண் மூத்த குடிமக்களுக்கும், சாதாரண வகுப்பு பயணக்கட்டணத்தில் ஐம்பது விழுக்காடு கட்டணச்சலுகை வழங்குகிறது.
- வெளிநாடு செல்லும் மூத்த குடிமக்களுக்கு (ஆண்கள் வயது 65 – பெண்கள் வயது 63), சாதாரண வகுப்பு விமானப் பயணக் கட்டணத்தில் ஐம்பது விழுக்காடு கட்டணச்சலுகை வழங்கப்படுகிறது.
# இவாஞ்சலீன் லில்லி



**நிக்கோல் இவாஞ்சலீன் லில்லி** (பிறப்பு: ஆகத்து 3, 1979) என்பவர் கனடிய நாட்டு நடிகை ஆவார். இவர் ஏபிசி தொலைக்காட்சியில் ஒளிபரப்பான லாஸ்ட் (2004-2010) என்ற தொடரில் 'கட் ஆஸ்டின்' என்ற கதாபாத்திரத்தில் நடித்ததன் மூலம் அறியப்படும் நடிகை ஆனார். இந்த தொடரில் நடித்ததற்காக நாடகத் தொடரில் சிறந்த நடிகைக்கான கோல்டன் குளோப் விருதுக்கான பரிந்துரையும் மற்றும் இசுக்ரீன் ஆக்டர்ஸ் கில்ட் என்ற விருதையும் வென்றுள்ளார்.  

2008 ஆம் ஆண்டில் அகாதமி விருது பெற்ற போர்த் திரைப்படமான த ஹர்ட் லாக்கர் (2008) என்ற படத்தில் கோனி ஜேம்ஸாக நடித்தார். அதைத் தொடர்ந்து அறிவியல் புனைகதை திரைப்படமான ரியல் ஸ்டீல் (2011) என்ற படத்திலும் நடித்துள்ளார். 2013 ஆம் ஆண்டு முதல் த ஹாபிட் 2 மற்றும் த ஹாபிட் 3 ஆகிய திரைப்படத் தொடரில் 'டாரியல்' என்ற கதாப்பாத்திரத்திலும் மற்றும் 2015 ஆம் ஆண்டு முதல் மார்வெல் திரைப் பிரபஞ்சத் திரைப்படங்களான ஆன்ட்-மேன், ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019), ஆன்ட்-மேன் அண்ட் த வாஸ்ப்: குவாண்டுமேனியா (2023) ஆகிய படங்களில் கோப் வான் டைன் / வாஸ்ப் என்ற கதாபாத்திரத்திலும் நடித்துள்ளார்.
# பியா பஜ்பை



**பியா பஜ்பை** இவர் இந்திய நாட்டு நடிகை மற்றும் விளம்பர நடிகை ஆவார். இவர் தமிழ், தெலுங்கு, மலையாளம் மற்றும் ஆங்கிலம் மொழித் திரைப்படங்களில் நடித்து வருகின்றார்.  

## திரைப்பட வாழ்க்கை
பியா 2008ம் ஆண்டு ஏ. எல். விஜய் இயக்கத்தில் **பொய் சொல்ல போறோம்** என்ற தமிழ் நகைச்சுவைத் திரைப்படத்தில் அறிமுகமானார். அதே ஆண்டில் அஜித் மற்றும் நயன்தாரா நடித்த ஏகன் என்ற திரைப்படத்தில் நவ்தீப்பின் ஜோடியாக நடித்தார். 2010ம் ஆண்டு வெங்கட் பிரபு இயக்கத்தில் கோவா என்ற திரைப்படத்தில் நடித்தார். கே. வி. ஆனந்த் இயக்கத்தில் 2011ம் ஆண்டு வெளிவந்த கோ என்ற திரைப்படத்தில் ஜீவா, **அஜ்மல்** மற்றும் கார்த்திகா நாயர் இவர்களுடன் இணைந்து நடித்தார். 2012ம் ஆண்டு **மாஸ்டர்ஸ்** என்ற மலையாள மொழித் திரைப்படத்தில் அறிமுகமானார். 2013ம் ஆண்டு **பச்க்பென்ச் ஸ்டுடென்ட்** என்ற தெலுங்கு திரைப்படத்தில் மஹத் ராகவேந்திராவுடன் நடித்தார். 2014ம் ஆண்டு **எக்ஸ்** என்ற ஆங்கில திரைப்படத்தில் நடித்து வருகின்றார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2008 | பொய் சொல்ல போறோம் | அம்ரிதா | தமிழ் |  |
| 2008 | *ஏகன்* | பூஜா | தமிழ் |  |
| 2009 | நின்னு காளிசகா | பிந்து | தெலுங்கு |  |
| 2010 | *கோவா* | ரோஷினி | தமிழ் |  |
| 2010 | *பலே பாண்டியா* | வைஷ்ணவி | தமிழ் |  |
| 2011 | *கோ* | சரஸ்வதி (சரோ) | தமிழ் | **பரிந்துரை - சிறந்த துணை நடிகைக்கான விஜய் விருது** |
| 2012 | மாஸ்டர்ஸ் | தக்ஷ | மலையாளம் |  |
| 2012 | *சட்டம் ஒரு இருட்டறை* | தமிழ் |  |  |
| 2013 | பச்க்பென்ச் ஸ்டுடென்ட் | தெலுங்கு |  |  |
| 2013 | தளம் | ஸ்ருதி | தெலுங்கு |  |
| 2014 | *கூட்டம்* | ஸ்ருதி | தமிழ் |  |
| 2014 | *கேள்வி* | மலையாளம் | படபிடிப்பில் |  |
| 2014 | எக்ஸ் | ஆங்கிலம் | படபிடிப்பில் |  |
| 2014 | நெருங்கி வா முத்தமிடாதே | தமிழ் | படபிடிப்பில் | } |
# மராத்தா



**மராத்தா ** (*Maratha*, வழமையாக **மராட்டா** அல்லது **மகாராட்டிரா** எனவும் ஒலிப்பெயர்க்கின்றனர்) மகாராட்டிரத்தில் பெரும்பான்மையினராக வாழும் ஓரினமாகும். இது இரண்டு விதங்களில் பயன்படுத்தப்படுகின்றது: மராத்தி பேசும் மக்களிடையே முதன்மையான மராத்தா சாதியினரைக் குறிக்கிறது; வரலாற்றில் இச்சொல் பதினேழாவது நூற்றாண்டில் பேரரசர் சிவாஜி நிறுவிய மராட்டியப் பேரரசையும் அதன் வழித்தோன்றல்களையும் குறிக்கிறது.  

மராத்தாக்கள் முதன்மையாக இந்திய மாநிலங்களான மகாராட்டிரம், மத்தியப் பிரதேசம், குசராத்து, கருநாடகம் மற்றும் கோவாவில் வாழ்கின்றனர். அவர்கள் வாழும் நிலப்பகுதி மற்றும் பேசும் மொழியை ஒட்டி கோவாவிலும் அடுத்துள்ள கார்வாரிலும் வாழும் மராத்தாக்கள் குறிப்பாக **கொங்கண் மராத்தாக்கள்** எனப்படுகின்றனர். அதேபோல தமிழ் பேசும் மராத்தாக்கள் **தஞ்சாவூர் மராத்தாக்கள்** எனக் குறிப்பிடப்படுகின்றனர்.  

## வருணமும் சாதியும்
*(சிவப்பில்)* ஆகும்.]]  
மராத்தாக்களின் வருணம் சர்ச்சைக்குரிய விடயமாக விளங்குகிறது. சிலர் இவர்களை சத்திரியர் என்றும் சிலர் இவர்களை விவசாயப் பின்புலம் உள்ளவர்கள் என்றும் குறிப்பிடுகின்றனர். சிவாஜியின் காலத்திலிருந்தே இது குறித்து பிராமணர்களுக்கும் மராத்தாக்களுக்கும் விவாதங்கள் நடந்தேறியுள்ளன; இருப்பினும் 19வது நூற்றாண்டில் பிரித்தானியர்களிடமிருந்து விடுதலை பெற பிராமணர்கள் பாம்பே மாகாணத்தில் பெருவாரியாக இருந்த இவர்களை சத்திரியர்களாக அங்கீகரித்து இணைந்து செயல்பட்டனர். இந்த ஒற்றுமை விடுதலைக்குப் பின்னர் முறிந்தது  

இவர்களில் ஒரு பிரிவினரான குன்பி மராத்தாக்களுக்கு பிற பிற்பட்டோருக்கான இட ஒதுக்கீடு வழங்கப்பட்டு வந்துள்ளது. *மராத்தா சமூகம் கல்வி மற்றும் சமுதாய ரீதியாக பின்தங்கிய வகுப்பாகக் கருதப்பட்டு* மராத்திகளுக்கு 2014இல் அப்போதைய மகாராட்டிர அரசு 16 சதவீத இட ஒதுக்கீடு வழங்கியுள்ளது.  
## உள்நாட்டுப் பரவல்
மராட்டியப் பேரரசின் விரிவாக்கத்தினால் குறிப்பிடத்தக்க அளவில் மராத்தாக்கள் புலம்பெயர்ந்து இந்தியாவின் பல பகுதிகளில் குடியேறினர். இவர்கள் இன்னமும் சிறுபான்மையினராக இந்தியாவின் வடக்கு, தெற்கு மேற்கு பகுதிகளில் வாழ்ந்து வருகின்றனர். இவர்கள் உள்ளூர் மொழிகளைப் பேசினாலும் தங்கள் அடையாளமாக மராத்தி மொழியை வீட்டினுள் பேசி வருகின்றனர். இவர்களில் குறிப்பிடத் தக்கவர்களாக குவாலியரின் சிந்தியாக்கள், வடோதராவின் கெய்க்குவாடுகள், இந்தோரின் ஓல்கர்கள், முதோலின் கோர்பாடேக்கள், தஞ்சாவூரின் போன்சுலேக்களைக் கூறலாம்.  

## அரசியல் பங்கேற்பு
மகாராட்டிரம் 1960இல் உருவானதிலிருந்தே அம்மாநில அரசியலில் மராத்தாக்கள் முக்கியப் பங்கு வகிக்கின்றனர். மகாராட்டிர அரசிலும் உள்ளைர் நகராட்சிகளிலும் பஞ்சாயத்துக்களிலும் மராத்தாக்கள் அமைச்சர்ளாகவும் அலுவலர்களாகவும் 25% பதவிகளில் பொறுப்பாற்றுகின்றனர். 2012 நிலவரப்படி, மகாராட்டிரத்தின் 16 முதலமைச்சர்களில் 10 பேர் மராத்தா சமூகத்திலிருந்து வந்தவர்களாவர்.  

## மேற்சான்றுகள்
# படை முகில்


**படை முகில்** என்பது கீழ்ப்படைக்குரிய ஒருமுகில்வகை ஆகும். இது சீரான தளத்தைக் கொண்ட கிடையான படைகளினால் ஆனது. இது தரையிலிருந்து சுமார் 2000 மீட்டருக்குக் கீழான உயரத்தில் காணப்படும். இது வெப்ப உயர்வினால் ஏற்படும் மேற்காவுகை முகில்களுக்கு வேற்றானதாகும். குறிப்பாக படைமுகில் என்பது தாழ்மட்டத்தில் காணப்படுகின்ற தட்டையான, குறித்த உருவமற்ற நரை நிறத்திற்கும் வெள்ளைக்குமிடையிலான நிறங்கொண்ட முகில்களாகும். இம்முகில்கள் கட்டாயமாக தரை மூடுபனிக்கு மேலாகக் காணப்படுவதுடன் இவை மேல் நோக்கி நகரும் காலை மூடுபனி அல்லது வானின் தாழ்ந்த மட்டத்துக்கு பரவும் குளிர் காற்றினால் உருவாகலாம்.  

## உருவாகும் முறை
படை முகில் ஆனது ஈரமான வெப்பமடைந்த வளிப்படை தரையிலிருந்து எழுந்து மேலே ஒடுக்கமடையும் போது தோன்றுகின்றது. இதன்போது வெப்பநிலை மாறாமல் மறைவெப்ப குளிர்ச்சியை அடைவதால் சாரீரப்பதன் அதிகரிக்கின்றது.
# முதல் குடிமகன்

**முதல் குடிமகன்** (ஆங்கிலம்:The First Citizen), (இலத்தீன்:  
Princeps) என்பவர் பொதுவாக ஒரு நாட்டின் குடியரசுத் தலைவர் அல்லது அரசர் அல்லது அரசி, அல்லது நாட்டின் மிக உயரிய அதிகாரத்துடன் கூடிய பதவியில் உள்ளவர்களை அந்நாட்டின் முதல் குடிமகன் என்று அழைப்பர். இந்தியாவின் முதல் குடிமகன், இந்தியக் குடியரசுத் தலைவர் ஆவார். இங்கிலாந்தின் முதல் குடிமகன் அந்நாட்டின் தற்போதைய அரசியாவர். சவுதி அரேபியா போன்ற மன்னராட்சி நடைபெறும் நாடுகளில் அந்நாட்டு மன்னரே முதல் குடிமகன் ஆவார். சப்பான், தாய்லாந்து போன்ற நாடுகளில் பெயரளவிற்கு மன்னர்கள் இருப்பினும், அவர்களை அந்நாடுகள் இன்றளவிலும் முதல் குடிமகனாக ஏற்றுக்கொண்டு பெருமைப்படுத்துகின்றனர். ஜனநாயக குடியரசு ஆட்சி நடைபெறாத, சர்வாதிகாரிகள் ஆளும் நாட்டின் தலைவர்களும் முதல் குடிமகன் ஆகிறார்.  

## முதல் குடிமகன் என்றழைக்க காரணங்கள்
ஒரு நாட்டின் உயர் அதிகாரம் மிக்க தலைவர், அந்நாட்டின் பிரதிநிதியாக செயல்படுகிறார். மேலும் அவரே நாட்டின் உயர் அதிகாரம் படைத்த நிர்வாகத் தலைவராகவும் உள்ளார். நாட்டில் நடைபெறும் அரசின் அனைத்து நடவடிக்கைகளும் முதல் குடிமகன் பெயரால் நிறைவேற்றப்படுகிறது. அரசின் சார்பாக மேற்கொள்ளப்படும் பன்னாட்டு ஒப்பந்தங்கள் மற்றும் உள்நாட்டு ஒப்பந்தங்கள் அனைத்தும், நாட்டின் முதல் குடிமகன் பெயரால் நடைமுறைப்படுத்தப்படுகிறது. எனவே ஒரு நாட்டின் அதிபரை மட்டுமே நாட்டின் முதல் குடிமகன் என்றழைக்கின்றனர்.  

## மானிட அறிவியல்படி நாட்டின் முதல் குடிமகன்கள்
ஒரு குறிப்பிட்ட நிலப்பரப்பில் முதன் முதலாக வாழ்ந்த மக்களினத்தையே முதல் குடிமகன்கள் என்றும் மானிட அறிவியல் ஆய்வாளர்கள் அழைக்கின்றனர்..
# அகல்யாநகர் மாவட்டம்



**அகல்யாநகர் மாவட்டம்** (பழைய பெயர்:**அகமது நகர் மாவட்டம்**, மகாராஷ்டிராவில் உள்ளது. இதன் தலைமையகம் அகல்யாநகரில் உள்ளது. இந்த மாவட்டம், நாசிக் கோட்டத்திற்கு உட்பட்டது.  

அகல்யாநகர் மாவட்டத்தில் புகழ் பெற்ற சீரடி நகரம், சித்தி விநாயகர் கோயில், அஷ்ட விநாயகர் கோயில், சனி சிங்கனாப்பூர் கோயில் மற்றும் சாய்பாபா கோயில்கள் உள்ளது.  

இங்கு சுற்றுப்புறத்தைப் பாதுகாத்து முன்னேறியுள்ள ராலேகாண் சித்தி எனப்படும் ஊர் உள்ளது.  

## பெயர் மாற்றம்
இம்மாவட்ட ப் பகுதியை ஆட்சி செய்த மராத்திய அரசி, அகல்யாபாய் நினைவாக மகாராட்டிரா மாநிலத்தை ஆளும் மகா யுதி கூட்டணி அரசின் முதலமைச்சர் ஏக்நாத் சிண்டே, அகமத்நகர் நகரம் மற்றும் அகமத்நகர் மாவட்டத்தின் பெயரை **அகல்யாநகர் மாவட்டம்** என்றும், தலைமையிடமான அகமத்நகர் என்பதை **அகல்யாநகர்** என்றும் பெயர் மாற்ற செய்ய இந்திய அரசிடம் மே 2023ல் கோரிக்கை வைத்தார். மகாராட்டிரா முதலமைச்சரின் கோரிக்கையை இந்திய அரசு அக்டோபர் 2024ல் ஏற்றது.  

## பொருளாதாரம்
இந்த மாவட்டம் வளர்ச்சியில் பின் தங்கியுள்ள மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.  

## ஆட்சிப் பிரிவுகள்
இந்த மாவட்டத்தை 7 கோட்டங்களாகவும் 14 வருவாய் வட்டங்களாகவும் பிரித்துள்ளனர்.  
அவை:  
1. அகோலே
1. கர்ஜத்
1. கோபர்காவ்
1. ஜாம்கேடு
1. அகல்யாநகர் வட்டம்
1. நேவாசா
1. பாதர்டி
1. பார்னேர்
1. ராஃகாதா
1. ராஃகுரி
1. சேவ்காவ்
1. ஸ்ரீகோந்தா
1. ஸ்ரீராம்பூர்
1. சங்கம்னேர்
## சட்டமன்ற & நாடாளுமன்றத் தொகுதிகள்
- அகோலே சட்டமன்றத் தொகுதி
- சங்கம்னேர் சட்டமன்றத் தொகுதி
- சீரடி சட்டமன்றத் தொகுதி
- கோபர்காவ் சட்டமன்றத் தொகுதி
- ஸ்ரீராம்பூர் சட்டமன்றத் தொகுதி
- நேவாசா சட்டமன்றத் தொகுதி
- சேவ்காவ் சட்டமன்றத் தொகுதி
- ராஹுரி சட்டமன்றத் தொகுதி
- பார்னேர் சட்டமன்றத் தொகுதி
- அகமதுநகர் நகரம் சட்டமன்றத் தொகுதி
- ஸ்ரீகோந்தா சட்டமன்றத் தொகுதி
- கர்ஜத் ஜம்கேடு சட்டமன்றத் தொகுதி
மக்களவைத் தொகுதிகள்:  
- அகமதுநகர் மக்களவைத் தொகுதி
- சீரடி மக்களவைத் தொகுதி

## மக்கள் தொகை
2011-ஆம் ஆண்டு கணக்கெடுப்பின் போது, 4,543,083 மக்கள் வாழ்ந்தனர்.  
சராசரியாக, சதுர கிலோமீட்டருக்குள் 266 பேர் வாழ்கின்றனர். ஆயிரம் ஆண்களுக்கு நிகராக 934 பெண்கள் என்ற அளவில் பால் விகிதம் உள்ளது. இங்கு வசிப்போரில் 80.22% பேர் கல்வியறிவு பெற்றுள்ளனர்.
# யூஜினீ பூஷார்டு



**யூஜினீ "ஜீனி" பூஷார்டு** (*Eugenie Bouchard*, பிறப்பு: பெப்ரவரி 25, 1994) கனடிய தொழில்முறை டென்னிசு விளையாட்டாளர் ஆவார். 2012இல் விம்பிள்டன் சிறுமியர் ஒற்றையர் கோப்பையைக் கைப்பற்றி இளநிலை பெருவெற்றித் தொடர் போட்டியொன்றில் வென்ற முதல் கனடியர் என்ற சாதனைக்கு உரியவர். 2013 மகளிர் டென்னிசு சங்கம் போட்டிகளின் முடிவில், அவருக்கு மகளிர் டென்னிசு சங்கத்தின் ஆண்டின் புதிய விளையாட்டாளர் என்ற விருதும் கிடைத்துள்ளது. 2014இல் ஆத்திரேலிய ஒப்பனில் ஓர் பெருவெற்றித் தொடர் போட்டியொன்றில் அரையிறுதிக்கு முன்னேறிய முதல் கனடியர் என்ற சாதனையைப் படைத்தார். 2014 பிரெஞ்சு ஓப்பனில் அரையிறுதிக்கு முன்னேறிய பூஷார்டு 2014 விம்பிள்டனில் இறுதியாட்டத்திற்கு தகுதி பெற்றுள்ளார்.  

## தொழில் புள்ளிவிபரம்
### கிராண்ட் ஸ்லாம் போட்டி

#### ஒற்றையர்
| style=text-align:வெற்றி-தோல்வி | 4–3 | 19–4 | 0 / 7 | 23–7 | } |
| --- | --- | --- | --- | --- | --- |
| align=ஆஸ்திரேலிய ஓப்பன் | தசு2 | அ.இ | 0 / 1 | 5–1 | 83% |
| align=பிரெஞ்சு ஓப்பன் | 2சு | அ.இ | 0 / 2 | 6–2 | 75% |
| align=விம்பிள்டன் | 3சு | இ | 0 / 2 | 8–2 | 80% |
| align=அமெரிக்க ஓப்பன் | 2சு | 4சு | 0 / 2 | 4–2 | 67% |

#### இரட்டையர்
| style=text-align:வெற்றி-தோல்வி | 2–2 | 2–2 | 0 / 4 | 4–4 | } |
| --- | --- | --- | --- | --- | --- |
| align=ஆஸ்திரேலிய ஓப்பன் | எ | 3சு | 0 / 1 | 2–1 | 67% |
| align=பிரெஞ்சு ஓப்பன் | எ | எ | 0 / 0 | 0–0 | – |
| align=விம்பிள்டன் | 3சு | 1சு | 0 / 2 | 2–2 | 50% |
| align=அமெரிக்க ஓப்பன் | 1சு | எ | 0 / 1 | 0–1 | 0% |
# அகோலா மாவட்டம்



**அகோலா மாவட்டம்** மகாராஷ்டிராவில் உள்ளது. இதன் தலைமையகத்தை அகோலாவில் நிறுவியுள்ளனர். இந்த மாவட்டத்தை அமராவதி கோட்டத்திற்கு உட்படுத்தி நிர்வகிக்கின்றனர். இது 5,431&nbsp; சதுர கிலோமீட்டர் பரப்பளவில் அமைந்துள்ளது.  

### தட்பவெப்பம்

## மக்கள் தொகை
2011-ஆம் ஆண்டு கணக்கெடுப்பின் போது, 1,818,617 மக்கள் வசித்தனர்.  
இந்த மாவட்டத்தில் சதுரகிலோமீட்டருக்குள் 321 பேர் வாழும் அளவுக்கு மக்கள் நெருக்கடி இருக்கிறது. பால் விகித அளவில், ஆயிரம் ஆண்களுக்கு 942 பெண்கள் நிகராக இருக்கின்றனர். இங்கு வாழ்வோரில் 87.55% பேர் கல்வியறிவு பெற்றுள்ளனர்.  

## ஆட்சிப் பிரிவுகள்
இந்த மாவட்டத்தில் ஏழு வட்டங்கள் உள்ளன.  
1. அகோட்
1. அகோலா
1. தேல்ஹாரா
1. பாதூர்
1. பார்சீடாகளி
1. பாளாபூர்
1. மூர்த்திஜாபூர்

:சட்டமன்றத் தொகுதிகள்:  
- அகோட்
- பாளாபூர்
- அகோலா மேற்கு
- மூர்த்திசாபூர்

:மக்களவைத் தொகுதிகள்:  
- அகோலா மக்களவைத் தொகுதி

## போக்குவரத்து
இங்கு ரயில் வசதி உள்ளது. பாராஸ், கைகோன், அகோலா, முர்திஜாபூர் ரயில் நிலையங்களின் மூலம் நாட்டின் பிற பகுதிகளுக்கான ரயில்களில் பயணிக்கலாம். மீட்டர் கேஜில் இயங்கக் கூடிய சில ரயில் நிலையங்களும் உள்ளன.  

## பொருளாதாரம்
பருத்தியை அதிக அளவில் பயிரிடுகின்றனர். இங்கு எண்ணெய் ஆலைகளும் உள்ளன. சிலர் சோயாபீன் செடிகளையும் பயிரிட்டுள்ளனர்.  

## இணைப்புகள்
- மாவட்ட அரசு இணையதளம்
# விக்கிப்பீடியா:விக்கி மின்மினிகள்/பயிற்சி/நாள் 3


முந்தைய பயிற்சியில், தமிழ் விக்கிப்பீடியா பயனர்களோடு உரையாடுவது குறித்தும் பக்க வரலாறுகளைக் குறித்தும் அறிந்து கொண்டீர்கள்.  

இந்தப் பயிற்சியில், **விக்கிப்பீடியாவின் மணல் தொட்டி** பற்றி பார்ப்போம்.  

சிறு வயதில் மணலில் எழுதிப் பழகியுள்ளீர்களா? அது தான் இந்த மணல் தொட்டி. மணல் தொட்டி என்பது ஒரு பயிற்சிப் பக்கம். இங்கு நீங்கள் என்ன வேண்டுமானாலும் செய்யலாம். விக்கிப்பீடியா வெடித்துச் சிதறாது :)  

உங்கள் மணல் பெட்டிக்குச் செல்ல இங்கு அழுத்துங்கள்.  

இந்தப் பக்கத்தைப் பயன்படுத்தி விக்கிப்பீடியாவில் எழுதுவதற்கு உள்ள கருவிகள், குறியீடுகளைப் பயிலலாம்.  

தொகுத்தல் பெட்டியில் உள்ள கருவிகளைப் பயன்படுத்தி பின்வருவனவற்றை முயன்று பாருங்களேன்..  

- ஒரு சில எழுத்துகளைத் தடித்த எழுத்துகளாக மாற்றுவது.
- ஒரு விக்கிப்பீடியா பக்கத்துக்கு இணைப்பு தருவது.
- ஒரு படிமத்தைக் காட்டுவது
- ஒன்றின் கீழ் ஒன்றாக கருத்துகளை அடுக்கி எழுதி நட்சத்திரக் குறியிடுவது.

இந்த அனைத்துப் பயிற்சிகளுக்குமான விடை இந்தப் பக்கத்திலேயே இருக்கிறது :) எப்படி என்று அறிய இப்பக்கத்தின் மேலே உள்ள "தொகு" என்ற இணைப்பை அழுத்தி எப்படி எழுதியுள்ளோம் என்று பாருங்கள்.  

விக்கிப்பீடியாவில் எப்படி எழுதுவது என்று விரிவாக அறிய விக்கிப்பீடியா:தொகுத்தல் பாருங்கள்.  

இப்பயிற்சியில் பங்கு பெற்று வருகிறீர்களா?  

உங்கள் பெயரை விக்கிப்பீடியா:விக்கி மின்மினிகள்/பயில்வோர் என்ற பக்கத்தில் பதியுங்கள். மற்ற பயனர்கள் உங்களைக் கவனித்துத் தேவையான உதவிகளைச் செய்வார்கள்.
# கேட் பெக்கின்சேல்



**கேட் பெக்கின்சேல்** (*Kate Beckinsale*) ஓர் இங்கிலாந்து நாட்டுத் திரைப்பட, விளம்பர நடிகையாவார். இவர் 1991 ஆம் ஆண்டு டிவைசஸ் அண்ட் டிசையர்ஸ் (*Devices and Desires*) என்ற தொலைக்காட்சி தொடரின் மூலம் நடிப்புத் துறைக்கு அறிமுகமானார். இவர் த ஏவியேட்டர், அண்டர்வேர்ல்ட், வான் ஹெல்சிங், அண்டர்வேர்ல்ட்: எவல்யூஷன், அண்டர்வேர்ல்ட் 3 கிளிக், அண்டர்வேர்ல்ட் 4 உள்ளிட்ட பல திரைப்படங்களில் நடித்ததன் மூலம் புகழ்பெற்றார்.
# விக்கிப்பீடியா:விக்கி மின்மினிகள்/பயிற்சி/நாள் 5

முந்தைய பயிற்சியில், தமிழ் விக்கிப்பீடியாவில் எப்படி சிறு சிறு பங்களிப்புகளை நல்குவது என்று பார்த்தோம்.  

அடுத்து பெரிய பங்களிப்புகளைச் செய்யும் முன், விக்கிப்பீடியாவில் என்ன வகையான பங்களிப்புகளைச் செய்யக்கூடாது என்று பார்ப்போம்.  

**விக்கிப்பீடியா ஒரு வலைப்பதிவு அன்று**.  

*எடுத்துக்காட்டு*: தமிழகப் பள்ளிகளில் இந்தி கற்பிக்க வேண்டுமா வேண்டாமா என்ற உங்கள் கருத்தினை உங்கள் வலைப்பதிவில் எழுதலாம். ஆனால், விக்கிப்பீடியாவிலோ இந்தித் திணிப்பு எதிர்ப்புப் போராட்டங்களின் வரலாற்றையும் இரு பக்க நிலைப்பாடுகளையும் தகுந்த ஆதாரங்களுடன் தொகுத்து எழுத வேண்டும். விக்கிப்பீடியாவில் உங்கள் தனிப்பட்ட கருத்துக்கு இடம் இல்லை.  

**விக்கிப்பீடியா ஒரு அகரமுதலி அன்று**.  

*எடுத்துக்காட்டு*: சித்திரை ஒரு தமிழ் மாதம் என்று பொருள் மட்டும் கூறுவது என்றால் நீங்கள் விக்சனரியில் பங்களிக்கலாம். அதுவே, அம்மாதம் குறித்த விரிவான தகவலைத் தருவது விக்கிப்பீடியா. பார்க்க: சித்திரை குறித்த விக்கிப்பீடியா கட்டுரை.  

**விக்கிப்பீடியா ஒரு படக்கோவை அன்று**.  

*எடுத்துக்காட்டு*: ஒரு ஊருக்கு சுற்றுலா சென்றால் அந்ந ஊர் தொடர்பான பொருத்தமான ஒரு படத்தை அந்த ஊர் குறித்த கட்டுரையில் சேர்க்கலாம். மாறாக, நீங்கள் சுற்றுலாவில் எடுத்த அத்தனைப் படங்களையும் விக்கிப்பீடியாவில் பதிவேற்றி கட்டுரையிலோ உங்கள் பயனர் பக்கத்திலோ இணைக்கக்கூடாது.  

**விக்கிப்பீடியா ஒரு சந்தைக்கடை அன்று**.  

*எடுத்துக்காட்டு*: குறிப்பிடத்தக்க ஒரு நூல் பற்றி கட்டுரை எழுதலாம். ஆனால், அந்நூலை வாங்குவதற்கான இணையக் கடைகளுக்கு இணைப்புகள் தராதீர். நூலின் விலை போன்ற விற்பனை விவரங்களைக் குறிப்பிடக்கூடாது. இதே போல், உங்களுக்குத் தொடர்புடைய நிறுவனங்கள், பொருட்களை விளம்பரப்படுத்தும் நோக்கிலும் கட்டுரைகள் எழுதக்கூடாது.  

மேலும். விக்கிப்பீடியாவில் எவ்வாறெல்லாம் பங்களிக்கக்கூடாது என்று அறிய **விக்கிப்பீடியா:தமிழ் விக்கிப்பீடியா இவை அன்று** பாருங்கள்.
# விக்கிப்பீடியா:விக்கி மின்மினிகள்/பயிற்சி/நாள் 4

முந்தைய பயிற்சியில், தமிழ் விக்கிப்பீடியாவில் எப்படி மணல்தொட்டி மூலம் எழுதிப் பழகுவது என்று பார்த்தோம்.  

இன்றைய பயிற்சியில், எவ்வாறு விக்கிப்பீடியாவில் உங்கள் ஆர்வம், நேரத்துக்கு ஏற்ப சிறு சிறு பங்களிப்புகளை நல்குவது என்று பார்ப்போம்.  

இத்தளத்தின் இடப்பக்கம் பட்டையில் **ஏதாவது ஒரு கட்டுரை** என்று ஒரு இணைப்பு இருக்கிறது அல்லவா? அதனை அழுத்துங்கள்.  

மீண்டும் மீண்டும் அதனை அழுத்தி வெவ்வேறு கட்டுரைகளைக் காணலாம்.  

ஏதாவது ஒரு துறை சார்ந்த கட்டுரைகளப் பார்க்க விரும்புகிறீர்களா?  

**ஒரு குறிப்பிட்ட பகுப்புக்குள் ஏதாவது ஒரு கட்டுரை** பாருங்கள். எடுத்துக்காட்டுக்கு, நாளைய பயிற்சியில், விக்கிப்பீடியாவில் என்னவெல்லாம் எழுதலாம், எழுதக்கூடாது என்பதனைப் பார்ப்போம். நன்றி.  

இப்பயிற்சியில் பங்கு பெற்று வருகிறீர்களா?  

உங்கள் பெயரை விக்கிப்பீடியா:விக்கி மின்மினிகள்/பயில்வோர் என்ற பக்கத்தில் பதியுங்கள். மற்ற பயனர்கள் உங்களைக் கவனித்துத் தேவையான உதவிகளைச் செய்வார்கள்.
# சௌப்திக பருவம்

**சௌப்திக பருவம்** மகாபாரதத்தின் 18 பருவங்களுள் 10 ஆவது பருவம். பாண்டவர்களுக்குச் சாதகமாகப் போர் முடிந்துவிட்ட 18 ஆம் நாள் இரவில் நிகழ்ந்தவற்றை இப்பருவம் எடுத்தாள்கிறது.  

## முக்கியமான நிகழ்வுகள்
போரிடாமலேயே ஏராளமான பாண்டவர் தரப்பு வீரர்கள் இறந்துபட்ட நிகழ்வை இப்பருவம் உள்ளடக்குகிறது. இரத்த வெள்ளத்தில் இறந்துகிடந்த துரியோதனனைக் காணும் கௌரவர் தரப்பு வீரர்களான கிருதவர்மன், கிருபர், அசுவத்தாமன் ஆகியோர் மிகுந்த கோபம் அடைகின்றனர். இவர்களுள் துரோணரின் மகனான அசுவத்தாமன் பாண்டவர்களையும் அவர்களோடு சேர்ந்த அனைவரையும் கொல்வதாகச் சபதம் எடுக்கிறான். இரவு வேளையில், திரௌபதியின் மக்களும், திரௌபதியின் அண்ணனான திருட்டத்துயும்னன், சிகண்டி உள்ளிட்ட பிற பாஞ்சாலர்களும் தங்கியிருந்த பாசறைக்குச் சென்ற அசுவத்தாமன் தூக்கத்தில் இருந்த அனைவரையும் கொன்றுவிடுகிறான். இந்த நிகழ்வில், பாண்டவர்கள், சாத்தியகியையும் தவிர்த்து எஞ்சியிருந்த பாண்டவர் தரப்பினர் அனைவரும் இறந்துவிடுகின்றனர்.  

பிள்ளைகளையும், உறவினர்கள் அனைவரையும் இழந்த திரௌபதி மிகுந்த துயருற்று, இதற்குப் பழி வாங்குவார் யாரும் இல்லையா என்று கதறுகிறாள். கோபம் கொண்ட பாண்டவர்கள், கண்ணனுடன், அசுவத்தாமனைத் தேடிச் செல்கின்றனர். கங்கைக் கரையில், வியாசரின் பின்னால் மறைந்திருந்த அசுவத்தாமனைக் காண்கின்றனர். பாண்டவர்களைக் கண்ட அசுவத்தாமன் புல்லொன்றை எடுத்து மந்திரம் ஒன்றைச் சொல்லிப் "பாண்டவர் வம்சத்தை இது அழிக்கட்டும்" எனக்கூறி ஏவுகிறான். அது நேராக கருவுற்றிருந்த அபிமன்யுவின் மனைவியான உத்தரையின் வயிற்றில் இருந்த கருவைத் தாக்குகிறது. இதுவே பாண்டவர்களின் எஞ்சியிருந்த ஒரே வாரிசு. ஆனால், கண்ணன் இக்குழந்தையைக் காப்பாற்றிப் பாண்டவர் வம்சம் தொடர வழிவகுக்கிறான்.  

தோல்வியை ஏற்றுக்கொண்ட அசுவத்தாமனை, பிறப்பிலேயே அவனது தலையில் ஒட்டியிருந்த மணி ஒன்றை அறுத்து எடுத்துக்கொண்டு பாண்டவர்கள் துரத்திவிடுகின்றனர்.
# ஏ. எல். விஜய்


**ஏ. எல். விஜய்** (*A. L. Vijay*, பிறப்பு: 18 சூன் 1979) இவர் இந்திய நாட்டு தமிழ்த் திரைப்பட இயக்குநர் ஆவார். அவரது தந்தை **ஏ. அழகப்பன்** தயாரிப்பாளர் மற்றும் கவுன்சில் தலைவர் ஆவார். இவருக்கு **உதயா** என்ற சகோதரும் உண்டு. அவரும் ஒரு தமிழ்த் திரைப்பட நடிகர் ஆவார்.  

## ஆரம்ப வாழ்க்கை
இவர் இந்திய திரைப்படத் துறையில் பிரபல இயக்குநர். இவர் 100 க்கும் மேற்பட்ட விளம்பரப் படங்களை இயக்கியுள்ளார். அதன் மூலம் 2009ஆம் ஆண்டு சிறந்த கார்ப்பரேட் விளம்பர விருதை வென்றார். 2007ம் ஆண்டு அஜித் மற்றும் திரிஷா நடித்த கிரீடம் என்ற திரைப்படத்தில் மூலம் இயக்குநராகவும் அறிமுகமானார். 2008ஆம் ஆண்டு **பொய் சொல்லப் போறோம்** என்ற நகைச்சுவைத் திரைப்படத்தை இயக்குநர். 2010ஆம் ஆண்டு ஆர்யா மற்றும் ஏமி சாக்சன் நடித்த மதராசபட்டினம் திரைப்படத்தின் மூலம் பிரபல இயக்குநர் ஆனார். 2011ஆம் ஆண்டு விக்ரம், **அனுஷ்கா**, அமலா பால் மற்றும் சாரா அர்ஜுன் நடித்த தெய்வத்திருமகள் திரைப்படத்தையும், 2013ஆம் ஆண்டு விஜய் நடித்த தலைவா என்ற திரைப்படத்தை இயக்கினார்.  

## குடும்பம்
இவர் தலைவா படத்தின் போது  
நடிகை அமலா பாலுடன் காதல் ஏற்பட்டு, 2014 ஆம் ஆண்டு அவரைத் திருமணம் செய்துகொண்டார். பின்னர் 2017 ஆம் ஆண்டு இருவரும் கருத்து வேறுபாட்டால் விவாரகரத்து செய்துகொண்டனர். இந்நிலையில், கடந்த 2019 ஆம் ஐஸ்வர்யா என்ற பொதுநல மருத்துவரை திருமணம் செய்துகொண்டார்.இவர்களுக்கு துருவா விஜய் என்ற மகனும் உண்டு.  

## திரைப்படங்கள்
| ஆண்டு | திரைப்படம் | நடிகர்கள் | மொழி | குறிப்புகள் |
| --- | --- | --- | --- | --- |
| 2007 | *கிரீடம்* | அஜித் குமார், திரிஷா கிருஷ்ணன் | தமிழ் | மலையாளம் கிரீடம் மறு ஆக்கம் (1989 படம்) |
| 2008 | பொய் சொல்ல போறோம் | கார்த்திக் குமார், பியா பஜ்பை | தமிழ் | இந்தி கோஸ்லா கா கோஸ்லா படம் மறு ஆக்கம் |
| 2010 | மதராசபட்டினம் | ஆர்யா, ஏமி சாக்சன் | தமிழ் | **பரிந்துரை**, பிலிம்பேர் சிறந்த இயக்குநருக்கான விருது
**பரிந்துரை**, விஜய் சிறந்த இயக்குநர் விருது |
| 2011 | *தெய்வத்திருமகள்* | விக்ரம், சாரா அர்ஜுன், அனுஷ்கா ஷெட்டி, அமலா பால் | தமிழ் | **பரிந்துரை**, பிலிம்பேர் சிறந்த இயக்குநருக்கான விருது – தமிழ் |
| 2012 | *தாண்டவம்* | விக்ரம், அனுஷ்கா ஷெட்டி, ஏமி சாக்சன் | தமிழ் |  |
| 2013 | *தலைவா* | விஜய், அமலா பால் | தமிழ் |  |
| 2014 | *சைவம்* | நாசர், சாரா அர்ஜுன், பாட்ஷா, ரே பால் மனோஜ், சண்முகராஜன் | தமிழ் |  |
| 2015 | *இது என்ன மாயம்* | விக்ரம் பிரபு, கீர்த்தி சுரேஷ், காவ்யா ஷெட்டி | தமிழ் | } |
# கோனியம்மன் கோயில்



**கோனியம்மன் கோயில்**, கோயம்புத்தூரின் மையப்பகுதியில் அமைந்துள்ள புகழ்பெற்ற ஓர் அம்மன் கோவில் ஆகும். இக்கோயிலை மையமாகக் கொண்டே கோயம்புத்தூர் நகரம் அமைக்கப்பட்டது. இக்கோயிலின் வரலாறு 13-ஆம் நூற்றாண்டளவில் அமைந்தது. இருளர்களால் 600 ஆண்டுகளுக்கு முன்னர் கட்டப்பட்டது. பழங்குடியினரின் ஆட்சிக்காலத்திற்குப் பின்னர் முக்கியத்துவத்தை இழந்த இக்கோயிலை மைசூர் மன்னர்களில் ஒருவர் ’மகிசாசுர மர்த்தினி’ அமைப்பில் சீரமைத்தார்.  

## கோயில் அமைவிடம்
இக்கோயில் கோவை மத்திய பேருந்து நிலையத்திலிருந்து இரண்டு கி.மீ தொலைவிலும், கோவை ரயில் நிலையத்திலிருந்து நடந்து வரும் தூரத்திலும் அமைந்துள்ளது.  

## கோயில் வரலாறு

சிற்றரசன் கோயன் வணங்கி வந்த கோயம்மாவே கோனியம்மா என மருவியது. *கோயம்புத்தூர்* என்ற இந்நகரத்தின் பெயரும் *கோவையம்மா* என்ற பெயரில் இருந்து பெறப்பட்டிருக்கலாம் என்றும் கருதப்படுகிறது. இக்கோவிலானது கி.பி. 16ஆம் நூற்றாண்டில் கட்டப்பட்டதாகும். இக்கோவிலானது 2011இல் ₹1.75 கோடி செலவில் கட்டி முடிக்கப்பட்ட 84 அடி (24 மீ) உயர கோபுரமே, இச்சுற்றுவட்டாரத்தின் உயர்ந்ததாகக் கருதப்படுகிறது.  

## திருக்குட முழுக்கு நன்னீராட்டு பெருவிழா

2008 ஆம் ஆண்டு இத்திருக்கோயிலின் நுழைவாயிலில் 83 3/4 அடி உயர ஏழுநிலை ராஜகோபுரம் கட்ட தமிழக அரசு அனுமதி வழங்கியது. பல கோடி ரூபாய் செலவில் நடைபெற்ற இப்பணிக்கு இந்து சமய அறநிலையத்துறை ரூபாய் முப்பது லட்சம் வழங்கியது. பொதுமக்கள் மற்றும் உபயதாரர்கள் மூலம் மீதமிருந்த செலவுகள் செய்யப்பட்டன.  

திருக்கோயில்களில் 12 வருடங்களுக்கு ஒருமுறை நடைபெறும் திருக் குடமுழுக்கு விழா, புதிய இராஜகோபுரத்துடன் ஜூலை 11, 2014 இல் நடைபெற்றது.  

## மேற்சான்றுகள்
# நிதின் சத்யா



**நிதின் சத்யா** (பிறப்பு: ஜனவரி 9, 1980) தமிழ்த் திரைப்பட நடிகர் ஆவார்.  

## ஆரம்ப வாழ்க்கை
**நிதின் சத்யா** லண்டனில் வணிக நிர்வாக முதுகலை பட்டம் பெற்றார். 2003 ஆம் ஆண்டு திரைப்படத்துறைக்கு அறிமுகமானார். 2004 ஆம் ஆண்டு கமல்ஹாசன், பிரபு மற்றும் சினேகா நடித்த வசூல்ராஜா எம்.பி.பி.எஸ் என்ற திரைப்படத்தில் சிறிய பாத்திரத்தில் நடித்தார். 2005 ஆம் ஆண்டு அஜித் நடித்த **ஜி** என்ற திரைப்படத்தில் நடித்தார். வெங்கட் பிரபு இயக்கத்தில் 2007 ஆம் ஆண்டு வெளிவந்த சென்னை 600028 என்ற திரைப்படத்தில் அவர் ஒரு முக்கிய பாத்திரம் நடித்தார். அதே ஆண்டில் **சத்தம் போடாதே** என்ற திரைப்படத்தில் நடித்தார். 2008 ஆம் ஆண்டு **தோழா** என்ற திரைப்படத்தில் முன்னணி பாத்திரத்தில் நடித்தார். அதை ஆண்டில் **எஸ் ஏ சந்திரசேகர்** இயக்கத்தில் **பந்தயம்** என்ற திரைப்படத்தில் நடித்தார். அதை தொடர்து ராமன் தேடிய சீதை என்ற திரைப்படத்தில் முக்கிய பாத்திரம் நடித்தார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2002 | பெண்ட் இட் லைக் பெக்காம் | Uncreditted role |  |
| 2003 | காலாட்படை | ஸ்ரீதர் |  |
| 2004 | வசூல்ராஜா எம்.பி.பி.எஸ் | நீலகண்டன் |  |
| ட்ரீம்ஸ் | ஷக்தி நண்பர் |  |  |
| 2005 | ஜி | அருண் |  |
| *மஜா* | சிதம்பரம் மகன் |  |  |
| 2007 | சென்னை 600028 | பழனி |  |
| சத்தம் போடாதே | ரத்தினவேலு |  |  |
| 2008 | தோழா | ராஜா |  |
| சரோஜா | லட்சுமி கோபால் | கேமியோ தோற்றம் |  |
| பந்தயம் | சக்திவேல் |  |  |
| ராமன் தேடிய சீதை | குனசெக்கார் |  |  |
| 2009 | முத்திரை | சத்தியமூர்த்தி |  |
| பாலைவன சோலை | பிரபு |  |  |
| 2012 | மயங்கினேன் தயங்கினேன் | முத்துகுமரன் |  |
| 2013 | பிரியாணி |  |  |
| 2014 | என்ன சத்தம் இந்த நேரம் | கதிர் |  |
| ஷிவானி | delayed |  |  |
| அரண்மனை | படபிடிப்பில் |  |  |
| மத கஜ ராஜா | delayed |  |  |
| திருடன் போலீஸ் | } |  |  |

'''குறும்படம்  
'''  
- வெள்ளை பூக்கள்
- அகல்யா 2012
- கடல் ராசா
# அங்கமாலி


**அங்கமாலி** என்னும் ஊர், கேரளத்தில் எறணாகுளம் மாவட்டத்தில் உள்ளது. இது ஒரு நகராட்சி ஆகும். இதன் அருகில் தேசிய நெடுஞ்சாலை 544 உள்ளது. அங்கமாலி, கேரளத்தின் முக்கிய நகரமான கொச்சியில் இருந்து வடக்கில் 30 கிலோமீட்டர் தொலைவில் அமைந்துள்ளது.  
இந்த ஊரின் தெற்கில் ஆலுவையும், காலடியும், வடக்கில் சாலக்குடியும், கிழக்கில் பஸ்சிமகட்டமும், மேற்கில் பறவூரும், மாளையும் அமைந்துள்ளன.  

இங்கு சூரியானி கிறிஸ்தவர்கள் அதிக அளவில் வாழ்ந்தனர். அவர்களின் தலைமையகமாக அங்கமாலி நகரம் விளங்கியது. பின்னர், போர்த்துகீசுக்காரர்களின் காலத்தில், போர்த்துகீச ஆயரின் மையமாகவும் இருந்தது.  

சங்கராச்சாரியார் பிறந்த ஊரான காலடி, இங்கிருந்து 7 கிலோமீட்டர் தொலைவில் உள்ளது.  

## ஆலயங்கள்
:கிறிஸ்தவத் தலங்கள்:  
- அகப்பறம்பு சீரோ-மலபார் கத்தோலிக்கத் தேவாலயம்
- புனித ஜோர்ஜ் சீரோ-மலபார் கத்தோலிக்கத் தேவாலயம்
- யாக்கோபாய சூரியானி ஆர்த்தடக்ஸ் தேவாலயம்

## உழவுத் தொழில்
இங்கு தீப்பெட்டி, ஓடு ஆகியவற்றைத் தயாரிக்கும் தொழிற்சாலைகளும் உள்ளன. அரிசி அரவை ஆலைகளும் உள்ளன. பாய்களும், கூடைகளையும் தயாரித்து விற்கின்றனர். கேரள அரசின் மூங்கில் தொழிற்சாலையும் இங்குள்ளது.  

## படங்கள்

## இணைப்புகள்

- அங்கமாலி.காம்
# சாலக்குடி



**சாலக்குடி** என்னும் ஊர், கேரளத்தில் உள்ளது. இது திருச்சூர் மாவட்டத்தில் உள்ளது. இந்த நகரின் பெயரில் மக்களவைத் தொகுதி அமைந்துள்ளது. இந்த ஊரின் கிழக்கில் தமிழ் நாடும், மேற்கில் கொடுங்ஙல்லூரும், வடக்கில் திருச்சூரும், தெற்கில் எறணாகுளம் மாவட்டத்தில் உள்ள அங்கமாலியும் அமைந்துள்ளன. இந்த ஊரைச் சுற்றியுள்ள நகரங்களில் பல கிறிஸ்தவ தேவாலயங்கள் உள்ளன.  

## முக்கிய நபர்கள்
- கலாபவன் மணி - நடிகர்
# வடகரை (திருவாரூா் மாவட்டம்)

** வடகரை **, இந்தியாவின் தமிழ்நாடு மாநிலத்தில் அமைந்துள்ள திருவாரூா் மாவட்டம், வடகரை பஞ்சாயத்துக்கு உட்பட்ட ஒரு ஊர் ஆகும்.  
## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 10°51'18.6"N 79°39'55.1"E ஆகும். இங்கு 494 குடும்பங்களும் 1835 மக்களும் வசிக்கின்றனர். இதில் 906 ஆண்களும் 929 பெண்களும் அடங்குவர். இக் கிராமத்தின் மொத்த புவிப்பரப்பு 261.6 ஹெக்டா் ஆகும். இக் கிராமத்தில் ஓர் அரசு தொடக்கப்பள்ளிகளும், ஒரு நடுநிலைப்பள்ளியும் உள்ளன.  
## மேற்கோள்
# மனிஷா யாதவ்



**மனிசா யாதவ்** (ஆங்கிலம்:*Manisha Yadav*) இந்திய நாட்டு நடிகை மற்றும் **மாடல்** ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்து வருகின்றார்.  

## திரைப்பட வாழ்க்கை
இவர் 2012ம் ஆண்டு பாலாஜி சக்திவேல் இயக்கத்தில் வழக்கு எண் 18/9, என்ற திரைப்படத்தின் மூலம் திரையுலகில் அறிமுகமானார். அந்த திரைப்படத்துக்கு 60 வது தேசிய திரைப்பட விருதுகள், 2 வது தென்னிந்திய சர்வதேச திரைப்பட விருதுகள், தெற்காசிய திரைப்பட விருதுகள் மற்றும் 7 வது விஜய் விருதுகள் என பல விருதுகளை வென்றது. அதன் மூலம் விஜய் விருது சிறந்த அறிமுக நடிகைக்கான விருதை வென்றார். அதே ஆண்டில் **துணிக துணிக** என்ற தெலுங்கு திரைப்படத்தில் அறிமுகமானார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2012 | *வழக்கு எண் 18/9* | ஆர்த்தி | தமிழ் | **பரிந்துரை**-விஜய் விருது சிறந்த அறிமுக நடிகைக்கான விருது |
| 2012 | தூனிகா தூனிகா | மைத்ரி | தெலுங்கு |  |
| 2013 | *ஆதலால் காதல் செய்வீர்* | ஸ்வேதா | தமிழ் |  |
| 2013 | *ஜன்னல் ஓரம்* | கல்யாணி | தமிழ் |  |
| 2014 | பட்டைய கெளப்பனும் பாண்டியா | கண்மணி | தமிழ் | படப்பிடிப்பில் |
| 2018 | ஒரு குப்பை கதை | தமிழ் | } |  |
# பெண்கள் பருவம்

**பெண்கள் பருவம்** (ஸ்திரீ பருவம்) மகாபாரதத்தின் 18 பருவங்களுள் பதினோராவது பருவம். போர் முடிவுக்கு வந்த பின்னர் திருதராட்டினனும் காந்தாரி, குந்தி, திரௌபதி உள்ளிட்ட அரச குடும்பப் பெண்களும், பிற சத்திரிய குடும்பப் பெண்களும் துயருறும் நிகழ்வுகளை எடுத்துக்கூறுவது இப்பருவம்.  

## முக்கிய நிகழ்வுகள்
போரில் தனது 100 புதல்வர்களும் இறந்துபட்டதைச் சொல்லக்கேட்ட திருதராட்டினன் மிகுந்த கோபமும் துயரமும் அடைகிறான். விதுரர், வியாசர் போன்றோர் அவனுக்கு ஆறுதல் சொல்கின்றனர். பாண்டவர்கள் திருதராட்டிரனைக் காண வருகின்றனர். வணங்கி நின்ற தருமனை விருப்பமின்றியே திருதராட்டிரன் தழுவிக்கொள்கிறான். அடுத்து வீமனைத் தேடுகிறான். தனது புதல்வர்கள் அனைவரையும் கொன்ற வீமன் மீது மிகுந்த கோபத்தில் இருந்த திருதராட்டிரன் வீமனைத் தழுவுவதால் ஏற்படக்கூடிய விளைவுகளை உணர்ந்த கிருட்டிணன் வீமனைத் தள்ளிவிட்டு அவனுக்குப் பதிலாக வீமனது இரும்புச் சிலையை வைக்கிறான். இரும்புச் சிலையைத் இறுகத் தழுவிய திருதராட்டிரன் அதைத் துண்டு துண்டாக உடைத்து விடுகிறான். இதன் பின்னர் பாண்டவர்கள் காந்தாரியைச் சந்தித்தல், அவளது துயரம், கோபம், வியாசரின் அறிவுரைகள் என்பன இப்பருவத்தில் பேசப்படுகின்றன.  

பின்னர் திருதராட்டிரனையும், அரச குடும்பத்துப் பெண்களையும் வியாசர் போர்களத்துக்கு அழைத்துச் செல்கிறார். அங்கே இறந்து கிடக்கும் அரசர்களையும், இளவரசர்களையும், பிற வீரர்களையும் ஒவ்வொருவராகப் பார்த்துப் பெண்கள் துயருறும் நிகழ்வுகள் சொல்லப்படுகின்றன. தருமன் இறந்தவர்கள் அனைவருக்கும் இறுதிச் சடங்குகளைச் செய்கிறான்.
# மகேஷ் (தமிழ் நடிகர்)



**மகேஷ்**, இந்தியத் தமிழ்த் திரைப்பட நடிகர் ஆவார். 2010ஆம் ஆண்டு வசந்தபாலன் இயக்கத்தில் *அங்காடித் தெரு* என்ற திரைப்படத்தில் அறிமுகமானார்.  

## திரைப்படங்கள்
| **ஆண்டு** | **திரைப்படம்** | **கதாப்பாத்திரம்** | **மொழி** | **குறிப்புகள்** |
| --- | --- | --- | --- | --- |
| 2010 | *அங்காடித் தெரு* | ஜோதி லிங்கம் | தமிழ் | **பரிந்துரை**, விஜய் விருது சிறந்த அறிமுக நடிகருக்கான விருது |
| 2011 | கொஞ்சம் சிரிப்பு கொஞ்சம் கோபம் | வேலு | தமிழ் |  |
| 2014 | யாசகன் | சூர்யா | தமிழ் |  |
| வேல்முருகன் பொர்வெல்ஸ் | தமிழ் | படபிடிப்பில் |  |  |
| வெயிலோடு விளையாடு | தமிழ் | படபிடிப்பில் |  |  |
| ஆதிதாளம் | தமிழ் | படபிடிப்பில் | } |  |
# கோல்பாரா மாவட்டம்



**கோல்பாரா மாவட்டம்**, அசாம் மாநிலத்தில் அமைந்துள்ளது. இதன் தலைமையகத்தை கோல்பாரா நகரில் நிறுவியுள்ளனர். இந்த மாவட்டம் 1824 சதுர கிலோமீட்டர் பரப்பளவைக் கொண்டது.  

## பொருளாதாரம்
இந்த மாவட்டம், பொருளாதார வளர்ச்சியில் பின்தங்கியுள்ளது. மத்திய அரசு வழங்கும் வளர்ச்சி நிதியைப் பெறுகிறது.  

## மக்கள் தொகை
2011-ஆம் ஆண்டு கணக்கெடுப்பின்போது, 1,008,959 மக்கள் வசித்தனர்.  

சராசரியாக, சதுர கிலோமீட்டருக்குள் 566 பேர் வசித்தனர். ஆயிரம் ஆண்களுக்கு நிகராக 962 பெண்கள் என்ற அளவில் பால் விகிதம் உள்ளது. இங்கு வசிப்பவர்களில் 68.67% பேர் கல்வியறிவு பெற்றுள்ளனர்.
# போர்த்துக்கலின் ஆறாம் யோவான்



**யோவான்&nbsp;VI** (போர்த்துக்கேயம்: **Dom João&nbsp;VI**; – ) போர்த்துகல், பிரேசில், அல்கார்வெசு ஐக்கிய இராச்சியத்தின் அரசராக 1816 முதல் 1822 வரை இருந்தவர். *நடைமுறைப்படி* அவராட்சி புரிந்த ஐக்கிய இராச்சியம் கலைக்கப்பட்டாலும் *சட்டப்படி* 1822 முதல் 1825 வரை இதன் அரசராகத் தொடர்ந்தார்;1825இல் ஏற்பட்ட இரியோ டி செனீரோ உடன்பாட்டின்படி பிரேசிலிய விடுதலையை ஏற்றுக் கொண்டார். எஞ்சிய போர்த்துக்கல்,அல்கார்வெசின் அரசராக 1826இல் தமது மறைவு வரை தொடர்ந்தார். இரியோ டி செனீரோ உடன்பாட்டின்படி புதிய விடுதலை பெற்ற நாட்டின் அரசராக *சட்டப்படியும்* *நடைமுறைப்படியும்* பிரேசிலிய முதலாம் பெட்ரோ இருப்பினும் யோவான் அதன் அரசராக தமது மறைவு வரை *பட்டத்தில் மட்டும்* இருந்தார்.  

1767இல் லிசுபனில் போர்த்துகலின் மூன்றாம் பீட்டர் அரசருக்கும் அரசி முதலாம் மாரியாவிற்கும் மகனாகப் பிறந்தார். துவக்கத்தில் போர்த்துகலின் அரியணை வாரிசல்லாத இளவரசராக (இன்பன்ட்) இருந்தார்; 1788இல் அவரது அண்ணன் ஓசே தனது 27வது அகவையில் பெரியம்மை தாக்கி மரணமடைந்தபோது பட்டத்திற்குரிய இளவரசரானார்.  

போர்த்துக்கேய அரியணையில் ஏறுமுன்னரே அவர் பிரகன்சா கோமான், பெஜா கோமான், பிரேசிலின் இளவரசர் ஆகிய பட்டங்களை பெற்றிருந்தார். 1799இல் அரசியும் அவரது அன்னையுமான முதலாம் மாரியா மனநோய்வாய்ப்பட்டபோது அரசப் பிரதிநிதியாக ஆட்சி புரிந்தார். 1815இல் போர்த்துகல்,பிரேசில்,அல்கார்வெசு ஐக்கிய இராச்சியம் உருவானபோதும் அதனை அரசப் பிரதிநிதியாக ஆண்டு வந்தார். இறுதியில் அன்னையின் மறைவிற்குப் பிறகு போர்த்துகல் பேரரசின் அரசராகப் பொறுப்பேற்றார்.  

முழுமையான முடியாட்சிக் காலத்தின் கடைசி பிரதிநிதியாக விளங்கிய ஆறாம் யோவான் தமது ஆட்சியில் கிளர்ச்சிமிக்க காலத்தை சந்தித்தார். அவரது ஆட்சியில் அமைதியே இல்லாதிருந்தது. பெரும் அரசுகளான எசுப்பானியா, பிரெஞ்சுப் பேரரசு மற்றும் அதன் வழித்தோன்றல் முதலாம் பிரஞ்சு பேரரசு, பெரிய பிரித்தானியா (1801இலிருந்து, பெரிய பிரித்தானியா,அயர்லாந்தின் ஐக்கிய இராச்சியம்) தொடர்ந்து போர்த்துக்கல்லின் விடயங்களில் குறுக்கிட்டு வந்தன. நெப்போலியனின் படைகள் போர்த்துக்கலை படையெடுத்தபோது அத்திலாந்திக்குப் பெருங்கடலுக்கு அப்பாலுள்ள தென் அமெரிக்காவிற்கு தப்பியோடி பிரேசிலில் இருந்து ஆட்சி புரிந்தார். பிரேசிலிலும் தனிநபர் விடுதலையாளர்களின் எதிர்ப்புகளை சமாளிக்க வேண்டி வந்தது. புதிய பிரச்சினைகளை எதிர்நோக்க ஐரோப்பாவிற்கு திரும்பும்படியானது. அவரது மணவாழ்க்கையும் அமைதியானதாக இல்லை. அவரது மனைவி கார்லோட்டா தொடர்ந்து கணவருக்கு எதிராக தனது பிறந்த நாட்டினருக்கு (எசுப்பானியா) துணை புரிந்து வந்தார். அவரது மகன், பெட்ரோ, பிரேசிலின் விடுதலையை அறிவித்து அவரது ஆட்சிப்பரப்பை குறைத்தார். மற்ற மகன் மிகுவல் தந்தைக்கு எதிரான கிளர்ச்சியில் ஈடுபட்டார். தற்கால ஆய்வுகள் அவரது மரணம் ஆர்சனிக் நஞ்சூட்டலால் நிகழ்ந்திருக்கலாம் எனக் காட்டுகிறது.  

இத்தனை பிரச்சினைகளுக்கும் நடுவிலும் தமக்கெனத் தனி இடம் பெற்றவர் ஆறாம் யோவான். முக்கியமாக பிரேசிலில் புதிய பொருளாதாரத்திற்கு வேண்டிய பல அமைப்புக்களை நிறுவினார். தற்கால பிரேசிலுக்கு அடித்தளம் அமைத்தவராக பலாய்வாளர்கள் கருதுகின்றனர். இருப்பினும் லூசோ-பிரேசிலிய வரலாற்றில் இவரை ஓர் நகைச்சுவை நபராகவே சித்தரிக்கின்றனர்; சோம்பேறித்தனமான, அரசியல் நுட்பமற்ற, முடிவெடுக்க இயலாதவராக, உடற்பருமன் மிகுந்தவராக சித்தரிக்கின்றனர்.  

- 
## மேற்சான்றுகள்
-
# காமரூப் ஊரக மாவட்டம்



**காமரூப் ஊரக மாவட்டம்**, அசாமில் உள்ளது. இதன் நிர்வாகத் தலைமையிடம் அமிங்கோன் நகரம் ஆகும். இதன் அருகில் உள்ள பார்பேட்டா மாவட்டம், நல்பாரி மாவட்டம் ஆகியவற்றுடன் இதுவுன் சேர்ந்த பகுதியை காமரூப் பகுதி என்கின்றனர். இந்த மாவட்டங்களில் காமரூபி மொழி பேசுவதே இதற்கு காரணம். இந்த மாவட்டம் 4345 சதுர கிலோமீட்டர் பரப்பளவைக் கொண்டது.  

## மக்கள் தொகை
2011 ஆம் ஆண்டு கணக்கெடுப்பின் போது, 1,517,202 மக்கள் வசித்தனர்.  
சராசரியாக, சதுர கிலோமீட்டருக்குள் 436 பேர் வசிக்கின்றனர். ஆ தோங் என்ற மொழியையும் சிலர் பேசுகின்றனர்.  

## பொருளாதாரம்
இங்கே நெல் பயிரிடப்படுகின்றது. சிலர் பருத்தி மற்றும் பட்டு போன்றவ~ற்றையும் உற்பத்தி செய்கின்றனர்.
# கோலாகாட் மாவட்டம்



**கோலாகாட் மாவட்டம்** அசாமில் உள்ளது. இதன் தலைமை அலுவலகத்தை கோலாகாட் நகரில் அமைத்துள்ளனர். இந்த மாவட்டம் 3502&nbsp; சதுர கிலோமீட்டர் பரப்பளவில் உள்ளது.  
ஆற்றிற்கு அருகில் சந்தையை அமைத்திருந்த காரணத்தினால் கோலாகாட் என்ற பெயர் ஏற்பட்டது. ராஜஸ்தானைச் சேர்ந்த மார்வாரிகள் தங்கள் மொழியில் இப்பெயரைச் சூட்டியுள்ளனர். கோலா என்றால் சந்தை என்று பொருள். கட் என்றால் ஆற்றங்கரை என்று பொருள். இந்த மாவட்டத்தின் வடக்குப் பகுதியில் பிரம்மபுத்திரா ஆறு பாய்கிறது. இந்த மாவட்டத்தில் கசிரங்கா தேசியப் பூங்காவின் பகுதிகள் அமைந்துள்ளன.  

## பொருளாதாரம்
இந்த மாவட்டத்தின் பொருளாதார நிலை பயிர்களைச் சார்ந்து உள்ளது. தேயிலை, அரிசி, கரும்பு உள்ளிட்ட பயிர்களை பயிரிடுகின்றனர். இங்கு பல டீ தோட்டங்கள் இருக்கின்றன. அதிக வருமானத்தைத் தரும் பயிராக தேயிலை விளங்குகிறது.  

## மக்கள் தொகை
2011-ஆம் ஆண்டு கணக்கெடுப்பின் போது, 1,058,674 மக்கள் வசித்தனர்.  
சராசரியாக, சதுர கிலோமீட்டருக்குள் 302 பேர் வாழ்கின்றனர்.
# ஹைலாகாண்டி மாவட்டம்



**ஹைலாகாண்டி மாவட்டம்** அசாமில் உள்ளது. கசார் மாவட்டத்தில் இருந்து பிரித்து உருவாக்கப்பட்டது. இதன் நிர்வாகத் தலைமையிடம் ஐலாகாண்டி நகரம் ஆகும். இந்த மாவட்டம் 1327 சதுர கிலோமீட்டர் பரப்பளவைக் கொண்டது. இந்த மாவட்டத்தின் பாதிப் பகுதி காடுகளால் சூழப்பட்டது.  

## பொருளாதாரம்
இது வளர்ச்சியில் பின்தங்கியுள்ள மாவட்டங்களில் ஒன்று. மத்திய அரசு வழங்கும் வளர்ச்சிக்கான நிதியைப் பெறுகிறது.  

## மக்கள் தொகை
2011-ஆம் ஆண்டு கணக்கெடுப்பின்போது, 659,260 மக்கள் வசித்தனர்.  

சராசரியாக, சதுர கிலோமீட்டருக்குள் 497 பேர் வாழ்கின்றனர். பால் விகிதாச்சார அளவு, ஆயிரம் ஆண்களுக்கு இணையாக 946 பெண்கள் என்ற அளவில் உள்ளது. இங்கு வாழ்வோரில் 75.26% பேர் கல்வியறிவு பெற்றுள்ளனர்.  
இங்கு இசுலாமியர்களும், இந்துக்களும் பெரும்பான்மையினராக வாழ்கின்றனர். இங்கு பூர்வீக பழங்குடியின மக்களும் வசிக்கின்றனர். பெரும்பாலான மக்கள் வங்காள மொழியைப் பேசுகின்றனர். சிலர் மணிப்பூரி மொழியைப் பேசுகின்றனர்.
# சாந்தி பருவம்

**சாந்தி பருவம்** மகாபாரதத்தின் 18 பருவங்களில் பன்னிரண்டாவது பருவம். தருமபுத்திரன் போரில் தனது உறவினர்களையும் பெரியவர்களையும் கொன்றதை நினைத்து வருந்தும் நிகழ்வுகள் இப்பருவத்தில் இடம் பெறுகின்றன. அரசரின் கடமைகள் குறித்து இறக்கும் தறுவாயில் வீடுமர் வழங்கிய அறிவுரைகளும் இப்பகுதியிலேயே எடுத்தாளப்பட்டு உள்ளன.  

## அமைப்பு
இப்பருவம் மூன்று துணைப் பருவங்களாகப் பிரிக்கப்பட்டுள்ளது. இவை பின்வருமாறு:  
1. அரசதர்ம அனுசாசன பருவம்
1. அபத்தர்ம அனுசாசன பருவம்
1. மோட்சதர்ம பருவம்
இவற்றில் முதல் துணைப் பருவம் பிற விடயங்களுடன் அரசர்களது, தலைவர்களதும் கடமைகளை எடுத்துக் கூறுகிறது. இரண்டாவது துணைப்பருவம் பாதகமான நிலைமைகளை எதிர்கொள்ளும்போது ஒருவர் நடந்துகொள்ள வேண்டிய முறைகள் பற்றிச் சொல்கிறது. இறுதித் துணைப் பருவம் மோட்சம் அடைவதற்கான நடத்தைகள், விதிமுறைகள் என்பன பற்றிக் கூறுகின்றது.  

## முக்கிய நிகழ்வுகள்
சாந்தி என்பது அமைதி என்னும் பொருளுடையது. போர் முடிந்து அமைதி ஏற்பட்டு தருமர் முழு இராச்சியத்துக்கும் அரசனாகி ஆளத் தொடங்கினார். ஆனாலும், போரில் ஏற்பட்ட இழப்புக்கள் குறித்து மன அமைதி இல்லாது தவித்தார். நாரதர் தருமருக்குக் கூறிய ஆறுதல் வார்த்தைகள் இப்பருவத்தில் இடம்பெறுகின்றன. நாளாக ஆகத் தருமபுத்திரன் மனத்தில் சஞ்சலம் அதிகரிக்கிறது. கொல்லப்பட்டவர்கள் குறித்துத் துயரம் மேலோங்குகிறது. உலக ஆசைகளைத் துறந்து துறவறம் மேற்கொள்ள விரும்புகிறார். உடன்பிறந்தோரும், திரௌபதியும், வியாசர் முதலியோரும் தருமரை அமைதிப்படுத்துகின்றனர்.  

அமைதிக்கால ஆட்சிக்குரிய விடயங்கள் பல இப்பருவத்தில் பேசப்படுகின்றன. போரில் காயம்பட்டு அம்புப் படுக்கையில் இருந்தபடி அரசருக்குரிய கடமைகள் குறித்தும், அறம், சிறந்த ஆட்சிமுறை என்பன குறித்தும், வீடுமர் கூறியவையும் இக்கட்டத்திலேயே வருகின்றன
# குக் நீரிணை



**குக் நீரிணை** (*Cook Strait*) என்பது நியூசிலாந்தின் வடக்கு, மற்றும் தெற்குத் தீவுகளை இணைக்கும் ஒரு நீரிணை ஆகும். இது வடமேற்கே தாஸ்மான் கடலை தென்கிழக்கேயுள்ள அமைதிப் பெருங்கடலுடன் இணைக்கிறது. இது தலைநகர் வெலிங்டனிற்கு அருகில் அமைந்துள்ளது. இதன் குறுகிய முனையின் அகலம் 22 கிலோமீட்டர்கள் (14 மைல்கள்) ஆகும். இது உலகின் மிகவும் பாதுகாப்பற்றதும், முன்னறிந்து கூறமுடியாததுமான நீரிலை எனக் கருதப்படுகிறது.  

1770 ஆம் ஆண்டில் இங்கு வந்த முதலாவது ஐரோப்பியரான ஜேம்ஸ் குக்கின் நினைவாக இந்நீரிணைக்கு குக் நீரிணை எனப் பெயரிடப்பட்டது. உள்ளூர் மாவோரி மொழியில், *ராவுக்காவா* அல்லது *ராவுக்காவா மோவானா* என அழைக்கப்படுகிறது. *ராவுக்காவா* என்பது "கசப்பான இலைகள்" எனப் பொருள்.  

## வரலாறு

மாவோரி தொன்மவியலின் படி, குக் நீரிணை குப்பே என்ற மாலுமியால் கண்டுபிடிக்கப்பட்டது. டச்சு நாடுகாண் பயணி ஏபெல் டாஸ்மான் 1642 இல் நியூசிலாந்தைக் கண்ட போது, குக் நீரிணையை அவர் கிழக்குப் பகுதியில் உள்ள ஒரு பெருங்குடா எனக் கருதினார். இதற்கு அவர் தனது இரண்டு கப்பல்களில் ஒன்றின் நினைவாக சீகாயென் பெருங்குடா (*Zeehaen's Bight*) எனப் பெயரிட்டார். 1769 இல் ஜேம்சு குக் இதனை ஒரு நீரிணை என நிறுவினார்.  

திமிங்கிலங்கள் இதனூடாக வலசை போகும் காரணத்தால் 19ம் நூற்றாண்டில் ஆரம்பத்தில் இந்நீரிணை பெருமளவு ஐரோப்பியக் குடியேறிகளைக் கவர்ந்தது. 1820கள் முதல் 1960களின் நடுப்பகுதி வரை அரப்பாவா தீவு திமிங்கில வேட்டைக்கு முக்கியமான தளமாக இருந்துள்ளது. 1820களில் தே ரவுப்பராகா தலைமையில் மாவோரி மக்கள் குக் நீரிணைப் பகுதியைக் கைப்பற்றி குடியேறினர். 1840 முதல் வெலிங்டன், நெல்சன் போன்ற இடங்களில் நிரந்தரக் குடியேற்றம் நிகழ்ந்தது.  

1888 முதல் 1912 வரை பெலோரசு ஜாக் என்ற பெயர் சூட்டப்பட்ட ஓங்கில் ஒன்று குக் நீரிணைக்கூடாக செல்லும் கப்பல்களை சந்தித்து அவற்றுக்கு வழிகாட்டியாக இரு செயற்பட்டது. இந்த டொல்பினைக் கொலை செய்ய எடுக்கப்பட்ட முயற்சி தோல்வியடைந்தது. இதனை அடுத்து நியூசிலாந்து 1904 சட்டத்தின் படி இதற்கு அரசு பாதுகாப்பு கொடுத்தது.  

நியூசிலாந்து ஆக்கிரமிப்புக்குள்ளாகலாம் என்ற பயத்தில் இப்பகுதியில் பல கரையோரப் பாதுகாப்பு அரண்கள் கட்டப்பட்டன. பென்காரோ கலங்கரை விளக்கம் நியூசிலாந்தில் கட்டப்பட்ட முதலாவது நிரந்தரமான கலங்கரை விளக்கம் ஆகும். 1935 ஆம் ஆண்டில் இது திரும்பப் பெறப்பட்டு அதற்குப் பதிலாக பாரிங்கு முனை கலங்கரை விளக்கம் கட்டப்பட்டது.  

இப்பகுதியில் பலத்த உயிரிழப்புகளுடன் பல கப்பல்கள் மூழ்கின. 1951 இல் *மரீயா*, 1865 இல் *துனெதின் நகரம்*, 1869 இல் *சென் வின்சென்ட்*, 1909 இல் *பென்குவின்*, 1968 இல் *வாகைன்* ஆகிய கப்பல்கள் மூழ்கியுள்ளதாக பதியப்பட்டுள்ளது.  

## நீச்சல்
ஐன் பவ்பவ் என்பவரே குக் நீரிணையை நீந்திக் கடந்த முதல் பெண என மாவோரிகளின் வாய்வழிச் செய்திகள் மூலம் அறியப்படுகிறது. அண்மைய காலத்தில், பாரி டெவன்போர்ட் என்பவர் 1962 ஆம் ஆண்டில் இந்நீரிணையை முதன் முதலில் நீந்திக் கடந்தார். 1965 இல் லின் கொக்சு என்பவர் நீரிணையை நீந்திக் கடந்த முதல் பெண் ஆவார். பிலிப் ரஷ் என்பவர் 8 தடவைகள் நீந்திக் கடந்துள்ளார். ஆதித்தியா ராவுட் என்ற இந்தியர் தனது 11 வது வயதில் இந்நீரிணையை நீந்திக் கடந்த முதலாவது இளம் நீச்சல் வீரர் என்ற பெருமையைப் பெற்றார். ஸ்டெபனி பெனிங்டன் என்ற தனது 13வது வயதில் நீந்திக் கடந்தார். 2010 வரை 65 பேர் இந்நீரிணையைக் கடந்துள்ளனர்.
# அய்சால் மாவட்டம்


### தட்பவெப்பம்

## ஆட்சிப் பிரிவுகள்
இந்த மாவட்டத்தை ஐந்து மண்டலங்களாகப் பிரித்துள்ளனர். அவை: ஐபாக், தர்லான், புல்லென். திங்சுல்தியா, தியாங்னுவாம்.  

## போக்குவரத்து
அய்சாலுக்கு அருகில் உள்ள லெங்புய் விமான நிலையத்தில் இருந்து கொல்கத்தாவிற்கும் குவகாத்திக்கும் விமான சேவைகள் உண்டு.  

## மக்கள் தொகை
2011-ஆம் ஆண்டு கணக்கெடுப்பின்போது, 404,054 மக்கள் வாழ்ந்தனர்.  
சராசரியாக, சதுர கிலோமீட்டருக்குள் 113 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 1009 பெண்கள் என்ற அளவில் பால் விகிதம் உள்ளது. இங்கு வாழ்வோரில் 98.5% பேர் கல்வியறிவு பெற்றுள்ளனர்.
# நிக் கீர்யோசு



**நிக்கலோசு இல்மி *நிக்* கீர்யோசு** (*Nicholas Hilmy "Nick" Kyrgios*, 27 ஏப்ரல் 1995) ஆத்திரேலியாவைச் சேர்ந்த தொழில்முறை டென்னிசு விளையாட்டாளர். 2013ஆம் ஆண்டில் ஆஸ்திரேலிய டென்னிஸ் திறந்த சுற்று போட்டியில் சிறுவர் ஒற்றையர் கோப்பையையும் விம்பிள்டன் கோப்பை போட்டிகளில் சிறுவர் இரட்டையர் கோப்பையையும் வென்றுள்ளார். 2014 விம்பிள்டனில் காலிறுதிக்கு எட்டியது இவரது சிறந்த சாதனையாக உள்ளது.  
## வாழ்க்கை வரலாறு
நிக்கலோசு இல்மி கீர்யோசு ஆஸ்திரேலியாவின் கான்பராவில் பிறந்தவர். இவரது தந்தை, கீர்யோசு (*ஜார்ஜ்*) கிரேக்கராவார். தாய் நோர்லைலா, மலேசியப் பின்னணியைக் கொண்டவர். தந்தை கீர்யோசு வண்ணமடிக்கும் சுயத்தொழிலைக் கொண்டவர். தாய் கணினி பொறியியலாளர். மூன்றாவதும் கடைசியுமான இவருக்கு ஒரு அண்ணனும் அக்காளும் உண்டு; அண்ணன், கிறிசுடோசு, வக்கீலாகவும் அக்காள்,அலிமா, நடிகையாகவும் உள்ளனர். கீர்யோசு எட்டாவது வகுப்பு வரை ராட்போர்டு கல்லூரியில் படித்து 12ஆம் வகுப்பு படிப்பை 2012இல் தரமலான் கல்லூரியில் முடித்தார்.  

கூடைப் பந்தாட்டத்தில் சிறந்து விளங்கிய கீர்யோசு தனது பதின்ம ஆண்டுகளில் ஆத்திரேலியத் தலைநகர ஆட்புல அணியிலும் ஆத்திரேலிய அணியிலும் விளையாடியுள்ளார். தமது 14வது அகவையில் டென்னிசில் மட்டுமே தமது கவனத்தைக் குவியப்படுத்த தீர்மானித்ததை அடுத்து கூடைப்பந்ந்தாட்டத்தை விட்டார். இரண்டு ஆண்டுகள் கழித்து ஆத்திரேலிய விளையாட்டு நிறுவனத்தின் முழைமையான கல்விக்கொடையைப் பெற்று டென்னிசு விளையாட்டில் சிறப்புப் பயிற்சி பெறலானார். ஐக்கிய அமெரிக்காவின் என்பிஏ ஆட்டங்களில் கீர்யோசு பாஸ்டன் செல்டிக்ஸ் அணியின் விசிறியாவார் .  

## மேற்சான்றுகள்
# ஜோர்ஹாட் மாவட்டம்



**ஜோர்ஹாட் மாவட்டம்**, அசாமில் உள்ளது. இதன் தலைமையகம் ஜோர்ஹாட் நகரில் உள்ளது. இந்த மாவட்டம் 2851&nbsp; சதுர கிலோமீட்டர் பரப்பளவைக் கொண்டது.  

## பொருளாதாரம்
இங்கு 135 தேயிலைத் தோட்டங்கள் உள்ளன. நெல்லையும் அதிகளவில் பயிரிடுகின்றனர். இங்கு சிறு, குறு தொழிற்சாலைகளும் உள்ளன.  

## மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின் போது, 1,091,295 மக்கள் வசித்தனர்.  
சதுர கிலோமீட்டருக்குள் 383 பேர் என்ற அளவில் மக்கள் அடர்த்தி உள்ளது.
# அனுசாசன பருவம்

**அனுசாசன பருவம்** (சமசுக்கிருதம்: अनुशासन पर्व) என்பது மகாபாரதத்தின் பதினெட்டுப் பருவங்களுள் பதின்மூன்றாவது பருவம் ஆகும். அனுசாசனம் என்பது *அறிவுறுத்தல்* அல்லது *ஆணை* என்னும் பொருள் தருவது. இப்பருவத்தின் கருப்பொருளும் இதற்கு முந்திய சாந்தி பருவத்தின் தொடர்ச்சியே. அரசனுக்கு உரிய கடமைகள், சட்டத்தின் ஆட்சி, தலைவனுக்கு நெருங்கியவர்களுக்கான அறம் குறித்த அறிவுரைகள் என்பன இப்பருவத்திலும் காணப்படுகின்றன.  
## அமைப்பு
இப்பருவம் மொத்தம் 168 பிரிவுகளைக் கொண்ட இரண்டு துணைப் பருவங்களாகப் பிரிக்கப்பட்டுள்ளது. இவை பின்வருமாறு:  
1. தன தரும பருவம்
1. பீஷ்ம சுவர்க்காரோகண பருவம்
தன தரும பருவத்தில் பொருள், அறம் ஆகியவை தொடர்பான உரையாடல்களும் அறிவுறுத்தல்களும் அடங்கியிருக்க, பீஷ்ம சுவர்க்காரோகண பருவத்தில் வீடுமர் (பீஷ்மர்) இவ்வுலகை விட்டு நல்லுலகம் செல்வது தொடர்பான விடயங்கள் சொல்லப்படுகின்றன.
# மாங்கனித் திருவிழா

**மாங்கனித் திருவிழா** என்பது அறுபத்து மூன்று நாயன்மார்களில் ஒருவரான காரைக்கால் அம்மையாரின் வாழ்வில் ஒரு மாங்கனி தொடர்பாக நிகழ்ந்த மறக்க முடியாத நிகழ்வினை இன்றளவும் நினைவு கூருமுகமாக, காரைக்காலிலுள்ள சுந்தரம்பாள் உடனாய ஸ்ரீகயிலாசநாத சுவாமி கோயில் சார்பில் நடத்தப்படும் திருவிழா ஆகும். காரைக்கால் அம்மையார் கோயில் மாங்கனித் திருவிழா ஒவ்வொரு ஆண்டும் ஆனி மாதம், பௌர்ணமி அன்று மிகச் சிறப்பாகக் கொண்டாடப்படுகிறது. மாங்கனித் திருவிழாவின் போது சுவாமி தேர் வீதி உலா வருகையில், பக்தர்கள் தங்கள் வேண்டுதலை நிறைவேற்றும் விதமாக, வீட்டு மாடிகளில் நின்றுகொண்டு இறைவன் மீது மாங்கனிகளை வாரி இறைத்து நேர்த்திக்கடன் செலுத்துவார்கள்.  

## புராண வரலாறு
அறுபத்து மூன்று நாயன்மார்களில் ஒருவரானகாரைக்காலில் வாழ்ந்த சிவபக்தையான புனிதவதியின் வீட்டிற்கு வந்து மதிய வேளையில், சிவபெருமான், சிவனடியார் வேடத்தில் வந்து உண்பதற்கு அன்னம் வேண்டினார். புனிதவதியும் அன்னத்துடன், தன் கணவர் பரமதத்தன், ஏற்கனவே வாங்கி வைத்திருந்த இரண்டு மாங்கனிகளில் ஒன்றை சிவனடியாருக்கு படைத்தார்.  

வீடு திரும்பிய புனிதவதியின் கணவர் பரமதத்தன், தான் வாங்கி வைத்திருந்த இரண்டு மாங்கனிகளில் ஒன்றை வாங்கி புசித்தார். மாங்கனி நன்கு இனிக்கவே, மீதியிருந்த ஒரு மாங்கனியையும் புசிக்க வேண்டி, தன் மனைவி புனிதவதியிடம், அதனையும் எடுத்து வரச்சொன்னார்.  

இதனைக் கேட்ட புனிதவதி திகைத்து நின்று பின் இறைவனை மனதார வேண்டினார். இறைவனின் அருளால், புனிதவதியார் கையில் ஒரு மாங்கனி கிடைத்தது. அம்மாங்கனியைத் தன் கணவர் பரமதத்தனிடம் புசிக்கக் கொடுத்தார். இறைவன் அருளால் கிடைத்த மாங்கனியை சுவைத்த பரமதத்தனுக்கு, ஏற்கனவே உண்ட முதல் மாங்கனியை விட இது மிகமிக சுவையாக இருக்கவே, இம்மாங்கனி நான் ஏற்கனவே புசித்த மாங்கனியை விட அமைப்பும், சுவையும் மிகமிக மாறுபட்ட காரணத்தை வலியுறுத்தி கேட்க, புனிதவதியார் இறைவனின் திருவிளையாடலை எடுத்துரைத்தார்.  

இதை நம்ப மறுத்த பரமதத்தன், மீண்டும் ஒரு மாங்கனியை இறைவனிடமிருந்து வரவழைத்து தருமாறு கேட்க, புனிதவதியும் அவ்வாறே சிவபெருமானை மனதார நினைத்து வேண்டி, மீண்டும் ஒரு மாங்கனியைப் பெற்றதை நேரில் கண்ட கணவன் பரமதத்தன் மனதில் பயம் கொண்டார். இறையருள் வாய்த்த புனிதவதியைக் கண்டு பயந்து, அவரை விட்டு விலகினார். கணவனே தன்னை ஒதுக்கிய பின்னர், தனக்கு இந்த மனித உடல் இனி எதற்கு என்று இறைவனை வேண்டி பேய் உடல் பெற்றார். பின் பேயுடலுடன் கையிலைக்குச் சென்று சிவபெருமானை சரணடைந்தார் என்பது புராண வரலாறு.  

## விழா நிகழ்வு
விழாவின்போது பக்தர்கள் தம் பிரார்த்தனையை நிறைவேற்றிக்கொள்ளும்பொருட்டு மாங்கனிகளை வீசும்போது விழாவிற்கு வந்திருந்தோர் அவற்றைப் பிடிக்கிறார்கள். பவளக்கால் சப்பரத்தில் சிவபெருமான் பிச்சாண்டவர் கோலத்தில் தம் கையில் மாம்பழத்துடன் உலா வந்து பக்தர்களுக்குத் தரிசனம் தந்து அவர்களின் அன்பை ஏற்றுக்கொள்வதாக பக்தர்களால் கருதப்படுகிறது.
# ஒலிவியா வைல்ட்



**ஒலிவியா ஜேன் வைல்ட்** (பிறப்பு: மார்ச் 10, 1984) ஒரு அமெரிக்க நாட்டு நடிகை, எழுத்தாளர், இயக்குநர், தயாரிப்பாளர் மற்றும் மாடல். இவர் 2003ஆம் ஆண்டு **ஸ்கின்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதைத் தொடர்ந்து த ஓ.சீ., ஹவுஸ், ட்ரான்: அப்ரைசிங், ரோபோட் சிக்கன், அமெரிக்கன் டாட்உள்ளிட்ட தொலைக்காட்சி தொடர்களிலும் மற்றும் பிக்ஸ், இன் டைம், பட்டர், தி வோர்ட்ஸ், ரஷ், உள்ளிட்ட பல திரைப்படங்களிலும் நடித்ததன் மூலம் பரிசியமான நடிகை ஆனார்.